विक्की कौशल बोले- कटरीना की आवाज में ‘की हाल चाल’ सुनते ही मैं बेहोश हो जाता हूं
Katrina Kaif Vicky Kaushal Married Life Tips - मुंबई में हुए फिल्मफेयर अवॉर्ड सेरेमनी के दौरान होस्ट करण वाही और अनुष्का दांडेकर ने विक्की कौशल से मजेदार बातचीत की। इस दौरान करण वाही ने विक्की से शादी और रिलेशनशिप पर भी बात की
मुंबई में हुए फिल्मफेयर अवॉर्ड सेरेमनी के दौरान होस्ट करण वाही और अनुष्का दांडेकर ने विक्की कौशल से मजेदार बातचीत की। इस दौरान करण वाही ने विक्की से शादी और रिलेशनशिप पर भी बात की। इस बातचीत की वीडियो क्लिप सोशल मीडिया पर वायरल हो रही है। बातचीत के दौरान विक्की ने ये भी बताया कि कटरीना कैसी और कितनी पंजाबी बोल लेती हैं।
विक्की कौशल ने दी शादी की टिप्स 
वीडियो में करण वाही कह रह हैं- मुझे आपसे कुछ पर्सनल टिप्स चाहिए। करण आगे कहते हैं कि ये सवाल बड़ा इंपॉर्टेंट है, आप समझ नहीं रहें हैं कि ये मेरी जिंदगी का सवाल है। इतने में अनुष्का बीच में बोलती हैं कि करण आपसे ये जानना चाहते हैं कि कटरीना कैफ जैसी लड़की से शादी कैसे होगी ?
इसके बाद करण हंसते हुए कहते हैं कि कटरीना तो एक ही हैं ना। फिर करण विक्की से पूछते हैं कि आपके हिसाब से शादी के लिए बेस्ट एडवाइस क्या होगी ?
शादीशुदा लोगों को मैं कोई सलाह नहीं दे सकता- विक्की 
बातचीत के दौरान करण ने विक्की से पुछा कि आप शादीशुदा लोगों को शादी को लेकर क्या सलाह देंगे? इसका जवाब देते हुए विक्की ने कहा- अभी तो मेरी शादी को सिर्फ एक-डेढ़ साल हुए हैं।मैं तो अभी मैरिज का म समझ रहा हूं अभी।
अभी मैं सलाह देने के स्टेज पर नहीं आया हूं, अभी तो मैं सलाह लेने के स्टेज पर हूं। मैं एक ही सलाह दे सकता हूं कि आगर अब तक शादी नहीं की है तो शादी कर लो।
मैंने कटरीना को पंजाबी सिखा दी है- विक्की 
इसपर करण मजाकिया अंदाज में पूछते हैं- लेकिन, किससे शादी करूं ? इसका जवाब देते हुए विक्की कौशल कहते हैं- अब वो मैं कैसे बता सकता हूं ? ये तो आपको ही पता होगा ना!
करण ने आगे पूछा-अच्छा, आपने कहा आपकी शादी को डेढ़ साल पूरे हो गए। आपने अब तक कटरीना को कितनी पंजाबी सिखाई है ? इसका जवाब देते हुए विक्की कहते हैं कि यार मैंने कटरीना को काफी कुछ सिखाया है।
कटरीना ने ‘की हाल चाल ?’ बोलना सीख लिया है- विक्की 
विक्की ने बताया- कटरीना ने जो पहली लाइन पंजाबी में बोली थी वो थी ‘की हाल चाल ?’ और इसका जवाब - ‘हाल चाल वडिया ने’ मतलब हाल-चाल बिलकुल बढ़िया है बोलना सीख लिया है। कटरीना इतनी पंजाबी आराम से बोल लेती हैं।
इतना सुनते ही करण वाही ने विक्की कौशल को टीज करते हुए कहा- जैसे ही कटरीना बोलती होंगी ‘की हाल चाल ?’ आप उन्हें आई लव यू टू बोलते होंगे।
कटरीना की आवाज में पंजाबी सुनकर बेहोश हो जाता हूं- विक्की 
विक्की कौशल ने इसपर कहा- नहीं, कटरीना इतनी प्यारी पंजाबी बोलती हैं कि मैं उनकी आवाज में पंजाबी सुनकर बेहोश हो जाता हूं। विक्की के इस रिप्लाई को सोशल मीडिया पर यूजर्स खूब पसंद कर रहे हैं। इस वीडियो पर एक यूजर ने लिखा- विक्की-कटरीना कितने क्यूट लगते हैं! वहीं एक यूजर ने लिखा- बेस्ट कपल!